વોશિંગ્ટન- આતંકીઓ માટે ‘સેફ હેવન’ બની ચૂકેલા પાકિસ્તાન પર અમેરિકા સતત દબાણ વધારી રહ્યું છે. આતંકીઓ પર લગામ લગાવવા અમેરિકા સતત પાકિસ્તાનને ફટકાર લગાવી રહ્યું છે. પરંતુ લાગી રહ્યું છે કે, પાકિસ્તાન પર અમેરિકાની કડકાઈની કોઈ જ અસર નથી થઈ રહી. જેનો અહેસાસ અમેરિકાના પ્રેસિડેન્ટ ડોનાલ્ડ ટ્રમ્પને પણ છે. વ્હાઈટ હાઉસ તરફથી જારી કરવામાં આવેલા એક નિવેદનમાં જણાવવામાં આવ્યું છે કે, અમેરિકાના પ્રેસિડેન્ટ ડોનાલ્ડ ટ્રમ્પને આતંકવાદ વિરુદ્ધ પાકિસ્તાનની કાર્યવાહીથી સંતોષ નથી. વધુમાં વ્હાઈટ હાઉસે જણાવ્યું કે, ટ્રમ્પે સ્પષ્ટ નિર્દેશ આપ્યો છે કે, આતંકવાદ સામેની પાકિસ્તાનની કાર્યવાહીથી જ પાકિસ્તાન અને અમેરિકાના સંબંધોનું ભવિષ્ય નક્કી થશે.